Karozza tal-linja kienet evakwata llum bi prekawzjoni wara li sħana żejda fil-pajp tal- exhaust ħolqot xi duħħan fil-parti ta’ wara tal-vettura. Fi stqarrija l-Malta Public Transport qalet li l-evakwazzjoni tal-passiġġieri hija parti min-normi u prattiċi tas-sigurtà. Ħadd ma weġġa’ u l-vettura ma kellix għajr ħsara minima. Malta Public Transport Services (Operations) Ltd ikkongratulat ir-reazzjoni mmedjata u approprjata tax-xufier. L-inċident seħħ fil-viċinanzi tar-Rabat. Il-Malta Public Transport  qalet li mhux mistenni li jkun hemm ittardjar fuq ir-rotot li jservu dawn l-inhawi. Ritratt: Arkivji